benxh/qysh-me-shqip-scrape-dataset huggingface dataset:
Aplikimi per leternjoftim – Qysh me apliku?


				
			
Qysh me apliku per leternjoftim? Për Aplikimi per leternjoftim ne Republikës së Kosovës duhet të jeni mbi moshën 16 vjeçare. Për ta finalizuar këtë proces kërkohen këto dokumente:



Për procedurën e aplikimit për letërnjoftim të Republikës së Kosovës kërkohen këto dokumente




Certifikata e lindjes (për gra të martuara certifikata e kurorëzimit).



Certifikata e vendbanimit.



Certifikata e shtetësisë (do të kërkohet në momentin e lëshimit nga organi).




Vërejtje: Aplikimi per leternjoftim duhet te behet me të gjitha dokumentet nga 2 kopje.



Aplikimi per leternjoftim – Procedura




Kopja e letërnjoftimit ose pasaportës nëse ekziston.



Raporti i Policisë për humbje të letërnjoftimit i cili duhet të jetë jo më i vjetër se tre muaj.



Dy fotografi jo më të vjetra se tre muaj.



Flet pagesën prej 10 euro.




Vërejtje: Të gjitha dokumentet nga 2 kopje



Procedura e aplikimit për ndërrimin e të dhënave në letërnjoftim kërkohen këto dokumente




Letërnjoftimi.



Certifikata e lindjes (për gra të martuara certifikata e kurorëzimit).



Vendimin për ndërrimin e të dhënave.



Certifikata e vendbanimit (nëse ka ndërrim adrese).



Flet pagesën prej 10 euro.




Vërejtje: Të gjitha dokumentet nga 2 kopje



Procedura e aplikimit për ripërtëritjen e të dhënave në letërnjoftim kërkohen këto dokumente




Letërnjoftimi.



Certifikata e lindjes (për gra të martuara certifikata e kurorëzimit).



Vendimin për ndërrimin e të dhënave.



Certifikata e vendbanimit (nëse ka ndërrim adrese).



Fotografimi në qendrën për regjistrim.



Flet pagesën prej 10 euro.




Vërejtje: Të gjitha dokumentet nga 2 kopje



Burimi: http://rks-gov.net/sq-AL/Qytetaret/Shtetesia/Pages/Leternjoftimi.aspx
Qysh me shmangë infektimin nga qeni?


				
			Mjekët britanikë kanë paralajmëruar se qentë mund të shkaktojnë infeksion të rëndë duke ju përkëdhelur me gjuhë në fytyrë. Ky fakt vjen pas rastit të një 70-vjeçareje e cila ka përfunduar në spital për shkak të qenit të saj italian.
Mendohet se bakteriet e dhëmbëve të qenit i kanë kaluar gruas, sepse ajo e llastonte duke e lejuar ta lëpinte në fytyrë. Mjekët britanikë duke realizuar një analizë të detajuar kanë thënë se ajo nuk kishte probleme të tjera por ishte afër vdekjes nga infeksioni i shkaktuar.
Qysh me përgaditë hithenik?


				
			Përbërësit:

1 kg hithëra
500 gram miell misri
1 qepë
1 lugë kripë
100 ml qumësht
300 ml ajkë.

Hithërat i grijmë me anë të dorezave dhe i përvëlojmë për 4-5 minuta në ujë të valë. Në një enë tjetër grihet qepa imët dhe fërgohet në vaj derisa të zbutet. Shtojmë hithërat e kulluara. Shtojmë gjysmën e ajkës dhe përziejmë. Në një enë vendosim miellin e misrit dhe shtojmë ujë të nxehtë derisa të bëhet masa e lagur. Gjysmën e masës e vendosim në tavën ku do ta pjekim. Futet tava në furrë për 5 minuta. Nxirret tava nga furra dhe shtohet mbi masa e hithërave. Rrafshohet mirë dhe shtojmë gjysmën e brumit të mbetur. Mbi shtojmë ajkën e mbetur të përzier me 100 ml qumësht. Pjeket në temperaturë 200 gradë për 30 minuta.
Cilat janë disa nga anët e mira dhe të këqija të kafesë?


				
			Cilat janë disa nga anët e mira dhe të këqija të kafesë? Hulumtimet e fundit kanë treguar se si konsumimi i kafesë menjëherë në mëngjes, porsa të jeni zgjuar, nuk është i mirë për shëndetin tuaj. 
Me fjalë të tjera, nëse e konsumoni kafenë që në mëngjes, në lukth të zbrazët, do të arrini efekt krejt të kundërt. Sidomos nëse ajo që dëshironi të arrini është që gjatë pjesës tjetër të ditës të jeni më të kthjellët.
Hormoni Kortizol
Një nga gjërat që kontrollon orën tonë të brendshme është hormoni quajtur kortizol, i cili na mban të zgjuar. Por, gjithsesi duhet ta dini se hormoni korizol ndërlidhet me stresin dhe se konsumimi i tepërt në momentin kur arrijmë kulmin e veprimit është mjaft i dëmshëm apo edhe i rrezikshëm për shëndetin tonë.

Në periudhën e hershme të mëngjesit, pra nga ora 9:30 deri në orën 11:30, dhe nga periudha kohore duke filluar nga 13:30 deri në orën 17:00, niveli i kortizolit në mënyrë natyrale bie dhe i nevojitet një stimulues në formë të kafesë.
Në mënyrë natyrale niveli më i lartë i kortizolit tek njerëzit është: nga ora 8 deri në orën 9 të mëngjesit, nga ora 12 e mesditës deri në ora 13, si dhe nga ora 17:30 deri në orën 18 të mbrëmjes.
Qysh me e testu partnerin para bashkëjetesës?


				
			Pikat më të ndjeshme në martesë apo në një lidhje serioze janë financat, marrëdhëniet në familje, fëmijët, planet dhe pritjet nga jeta, që zakonisht sjell deri te ndarja apo shkurorëzimi. Prandaj, britanikëve u ra ndërmend të mendojnë se para hyrjes në jetë të përbashkët ta testojnë kompatibilitetin e partnerit. Para jetës së përbashkët kontrolloni nëse ju dhe partneri juaj keni pikëpamje të njëjta, nëse e dëshironi një familje tradicionale apo bashkëkohore dhe a planifikon ai që punët e shtëpisë t’i kryeni së bashku.
Paraja
Sa janë të ardhurat e gjysmës tjetër dhe a e di ai sa ju fitoni? A i ndani kursimet, apo ai dëshiron të blejë një veturë të re, gjersa ju do donit të kurseni? A qëndron paraja në një vend të përbashkët, apo secili mban kuletën e tij? Planifikoni të hapni një llogari të përbashkët? A keni diçka kundër që t’i mbuloni borxhet e partnerit tuaj me paratë me të cilat keni planifikuar t’i investoni në shtëpi?
Shpenzimet
Nuk mund të hiqni dorë nga këpucët e shtrenjta apo rrobat më të reja? A e fshihni nga partneri minusin në kartelë? A luani bixhoz? A jeni të varur nga diçka dhe a është në dijeni partneri juaj për një gjë të tillë?
Lidhjet familjare
Cilat janë marrëdhëniet tuaja me farefisin – të afërm dhe të largët? A jeni në kontakt me familjen dhe a planifikoni që këtë lidhje ta forconi edhe më? A përzihen ata në jetën tuaj? A jeni në marrëdhënie të këqija me familjen tuaj apo të partnerit?
Fëmijët
A dëshironi fëmijë dhe sa? Si mendoni t’i edukoni? A pajtoheni të investoni në edukimin e tyre?
Religjioni
A jeni religjioz? A pajtoheni që fëmijët t’i edukoni në këtë frymë? A ju pengon nëse partneri juaj është ateist, nëse ju jeni fetar dhe e kundërta?
Zbavitja
Si dëshironi ta kaloni kohën e lirë – ndaras apo së bashku? A do të thotë pushim që pushoni edhe nga njëri-tjetri?
Stili i jetës
Çfarë është stili juaj i jetës? Ku do të dëshironit të jetonit? A mendoni që një ditë të zhvendoseni në një vend të qetë, jashtë qytetit?
Puna
A është karriera e partnerit tuaj e rëndësishme sikur e juaja apo njëri prej jush duhet të bëjë kompromis? A jeni të gatshëm për një gjë të tillë? A planifikoni ta ndërpritni karrierën pas lindjes së fëmijës së parë? A mund njëri prej jush të kujdeset për familjen?
Familje tradicionale apo moderne
A keni pikëpamje tradicionale rreth familjes – gruaja amvise, e mashkulli siguron të ardhurat? Kush duhet të kujdeset për të hollat? Kush i paguan llogaritë? A planifikoni t’i ndani punët e shtëpisë?



Couple meeting in a cafe ejoying a coffee together
Qysh me i ditë dëmet nga qerpikët artificial?


				
			Qerpikët artificial kanë hyrë në modë, veçanërisht vitet e fundit, madje shumë preferojnë edhe t’i ngjesin ato përkohësisht, në parim kjo gjë është mjaft lehtësuese sepse nuk ke nevojë të mendosh për rregullimin e tyre dhe je në çdo kohë e gatshme. 
Por si ngjitja e përkohshme e tyre, ashtu vendosja e tyre për ndonjë mbrëmje të caktuar ka shumë efekte negative për sytë.
Dëmet nga qerpikët artificial
Përdorimi i qerpikëve artificial në çfarëdo forme, mund t’ju çojë në humbjen e qerpikëve tuaj për shkak të presionit dhe stresit të vazhdueshëm mbi qerpikë. Nëse i përdorni për një kohë më të gjatë, gjasat e humbjes së qerpikëve natyral do të jenë shumë më të mëdha.
Është shumë e rëndësishme që para përdorimit të tyre t’i pastroni mirë duart në mënyrë që të parandalohen bakteret në zonën e syrit, mos i ndani qerpikët artificial me askënd dhe ndërrojeni masakrën tuaj çdo një muaj.
Qysh me e mbajte fytyren e paster?


				
			Qysh me e mbajtë fytyrën e pastër gjatë javës? Nëse e keni fytyrën e pastër ju jeni shumë me fat. Mirëpo në ditët e sotme ka shumë pak vajza që e gëzojnë një fat të tillë. Fatkeqësisht, askush nuk ka kohë për maska të përditshme.

Mirëpo një herë në javë mund ta bëni një të tillë që ta mbani fytyrën e pastërt. Në kuzhinë i ke përbërësit që të mbajnë fytyrën të pastër për gjithë javën. Kjo është një metodë shumë e thjeshtë dhe natyrale. Për të gjithë ata që vuajnë nga yndyra, sidomos, por edhe për fytyrat me probleme.
Si ta përgatisim?

Fillimisht, përziej një lugë gjelle e gjysmë sodë buke me një lugë gjelle ujë. Nëse nuk krijohet një lloj kremi, atëherë shto edhe pas sodë.
Pastroje fytyrën me ujë të ngrohtë, por jo shumë të ngrohtë dhe pastaj aplikoje përzierjen me kujdes.
Nëse ke fytyrë të yndyrshme, mbaje për rreth 10 minuta derisa lëkura ta ketë thithur masën. Nëse ke fytyrë të ndjeshme, atëherë kujdes nëse mund të të irritohet dhe mbaje më pak minuta.

Në fund shpërlaje fytyrën me ujë të ngrohtë dhe mos harro të aplikosh kremin hidratant në mënyrë që lëkura të mos thahet.
Pse kemi lëkurë të yndyrshme e jo fytyrën e pastër?
Prodhim i tepërt i sebumit, karakteristikë e lëkurës së yndyrshme, mund të vijë nga faktorë të ndryshëm që shpesh veprojnë të kombinuar me njëri-tjetrin:

Faktorët gjenetikë: flasim në këtë rast për predispozicion familjar
Faktorët hormonalë: Një çekuilibër i hormoneve si testosteroni, kortizoli që nxisin një mbiprodhim të sebumit.
Stresi: ndryshimi i ekuilibrit normal të organizmit mund të shkaktojë mes të tjerash një mbiprodhim të sebumit.
Produktet kozmetike të papërshtatshme: përdorimi i tyre mund të thajë në mënyrë të tepërt lëkurën duke nxitur një reagim të mbiprodhimit të sebumit nga gjendrat dhjamore.
Dieta e papërshtatshme: kryesisht konsumi i alkoolit dhe ushqimeve me yndyrë mund të shkaktojë vështirësi në tretje dhe mbingarkesë të mëlçisë.
Patologjitë: e para mbi të gjitha, tek gratë, është sindromi i vezores policistike,por dhe gjendjet inflamatore sistematike.
Qysh me i ditë metodat më të mira për pastrim të njollave?


				
			Shumë njolla dinë të shndërrohen në ankth, sidomos nëse janë në copëzat tona të preferuara. Me ndihmën e këtyre truqeve shtëpiake njollat do të largohen ‘si në reklama’.
Buzëkuqi
Në heqjen e buzëkuqit ndihmon një gogël me tul buke. Ngjyrat e forta të buzëkuqeve janë shumë efektive dhe tërheqëse, megjithatë, problemi qëndron kur ai përfundon në rroba. Komplikimi shtesë është ai që buzëkuqet e sotshëm përkatësisht qëndrojnë më shumë. Këtu ndihmon buka e bardhë- hiqeni koren, më pas nga tuli i bukës bëni një topth. Fërkoni shenjën me bukë, kjo do të ndihmojë që shenja të hiqet nga materiali. Më pas atë garderobë lajeni në mënyrë të zakonshme.
Shenjat nga ngjyrat e vajit dhe markeri
Njollat nga ngjyrat e vajit dhe markeri mund të duken të rënda, megjithatë, do të hiqen me shpejtësinë e dritës nëse përdorni llak për flokë dhe përbërës për dezinfektim të duarve. Lëreni të qëndrojë 10 minuta, më pas lajeni në rrobalarëse me temperaturë të lartë.
Njollat nga bari
Trajtoni njollën me kombinim të hidrogjenit dhe përbërësve për larje të enëve. Është treguar si përbërës shumë i suksesshëm edhe përzierja e hidrogjenit, sodës bikarbon dhe ujit të nxehtë. Mbeturinat e barit shumë mirë i absorbon edhe shkumësi i bardhë i shkollës.
Detergjent shtëpiak për pastrim
Në dukje duken të thjeshta, por bëjnë mrekulli! Nga përbërësit janë të nevojshëm uthulla e bardhë, zbardhues, hidrogjen, lëng limoni, sapun natyral dhe dielli! Më e rëndësishmja që materialin e posalarë ta ekspozoni menjëherë në diell që të thahet.
Dylli (qiriu)
Truqet shtëpiake që i kanë zbuluar gjyshet tona: dyllin e ngrirë mund ta largoni kur në te të vendosni një letër gazete, e më pas t’i bini mbi me hekur.
Ngjyrat nga akryli
Trajtojini me një leckë të thjeshtë apo me pecetë të zhytur në alkool, më pas fërkojeni me sfungjer.
Qysh me vepru me fëmijën që refuzon ushqimin?


				
			Shumë prindër i mundon pyetja se qysh me vepru me fëmijën që refuzon ushqimin? Kilet e tepërta te fëmijët, sipas mjekëve, janë pasojë direkte e shprehive të këqija në ushqim. Si dhe mungesës së aktivitetit fizik. Fëmijët gjithnjë e më shumë qëndrojnë ulur para televizorit, apo kompjuteri. Më së shpeshti hanë ushqime të shpejta (fast food), ëmbëlsira dhe ushqime grimcuese.
Prandaj fitohet përshtypja se gjeneratat e reja nuk dinë të luajnë me top, apo me llastik. Për një gjë të tillë, mjekët më së shumti fajësojnë prindërit, ku studimet tregojnë se shumica e prindërve nuk i mësojnë fëmijët e tyre rreth mënyrës së shëndetshme të të jetuarit. Është parë se një numër i konsiderueshëm fëmijësh shkojnë në shkollë pa ngrënë kafjall. Kurse pemët dhe perimet janë të rralla në menynë e fëmijëve.
Vajzat – më të rrezikuara
Është parë se ndaj anoreksisë, mosngrënies së qëllimshme, janë të prira sidomos vajzat, të cilat duan të kenë trup si të manekineve. Sado të holla që të jenë, vetja iu duket e trashë. Është e vërtetë se ky çrregullim paraqitet për shkaqe individuale. Mirëpo është vërejtur se fëmijët anoreksikë gati gjithmonë kanë raporte të këqija me prindërit, kryesisht me nënën.
Është parë se, derisa ta arrijë moshën madhore, fëmijët bombardohen me rreth 100.000 reklama për ushqim të shpejtë (jo të shëndetshëm), për ushqime grimcuese (çips, etj.) dhe ëmbëlsira. Në bazë të këtyre reklamave, fëmijët formësojnë shijet dhe preferencat e tyre ushqimore.
Mbipesha nuk është pasoja e vetme Edhe në rastet kur një mënyrë e tillë e të ushqyerit nuk shkakton shtimin në peshë, si dhe nuk ka ndryshime që mund të shihen me sy, analizat laboratorike tregojnë se të ushqyerit nuk është në rregull – rreth një e treta e fëmijëve të moshës shkollore janë anemikë! Për këtë shkak, mund të thuhet se nuk mjafton që vetëm të konsumohen ushqime të pasura me energji, meqë organizmi i fëmijës ka nevojë edhe për proteina, vitamina, minerale.
Prindërit duhet të zhvillojnë shprehitë për një të ushqyer të shëndetshëm që në fëmijëri
Qysh me vepru me fëmijën që refuzon ushqimin? Në rastet kur të ushqyerit joadekuat nuk është pasojë e varfërisë dhe mungesës së ushqimeve, prindërit janë në dilemë se a duhet që ta detyrojnë fëmijën të hajë më shumë, apo thjesht, ta lënë që të durojë urie, duke shpresuar se, kur ta kapë me të vërtetë uria, vetë do të kërkojë që të hajë. Ekspertët thonë se kjo dilemë nuk ka një zgjidhje të lehtë.
Çdo rast duhet të zgjidhet në mënyrë individuale. Pikësëpari, prindërit duhet që të flasin me fëmijën. Nëse nuk mund të gjejnë zgjidhje, atëherë nuk duhet që të hezitojnë të kërkojnë ndihmë profesionale. Nëse bëhet fjalë për anoreksi, atëherë me rëndësi është që problemi të njihet sa më parë, e më pas të mjekohet në mënyrë adekuate. Me fëmijët anoreksikë duhet të punojnë psikologët, psikiatrit dhe ekspertët e të ushqyerit.
Qysh me shmangë elektrizimin e flokëve?


				
			Keni flokë të thatë dhe të hollë dhe gjithmonë shqetësoheni nga elektrizimi që bëjnë flokët tuaj sa herë i krihni? Është shumë e rëndësishme të mos përdorni një krëhër me dhëmbë plastik, pasi plastika gjithmonë i bën të elektrizohen flokët tuaj, përdorni një krëhër me dhëmbë metalik ai kurrë nuk do t’i elektrizojë flokët tuaj.
Një sekret tjetër është nëse flokët tuaj janë shumë të elektrizuar kur doni të dilni hidhni disa pika ujë mbi duar dhe lagini, ose me pak spraj flokësh i lyeni. Duhet të tregoni kujdes në zgjedhjen e shampos, gjithmonë të zgjidhni shampo që është kundër elektrizimiz të flokëve, lexojini mirë detajet e shampos kur ta blini. Produktet dhe maska hidratuese për flokët tuaj me doemos duhet të përdoren. Në këtë mënyrë do të keni flokë më të shëndetshëm.
Qysh me i ditë përfitimet nga cokollata?


				
			Çokollata është një prej ushqimeve më të preferuara për shumicën e njerëzve. Tashmë përveç shijes së mirë ka dhe një sërë efektesh siç është rritja e përqendrimit dhe e kujtesës. Studiuesit panë efektet e saj  tek disa persona dhe nga hulumtimi u zbulua se ata persona që hanin të paktën një çokollatë në javë patën performancë më të mirë  se ata që nuk konsumonin , në testimet e trurit që u bënë.
Kjo mund të jetë për shkak të një komponenti që quhet “flavanols” të cilat gjenden me bollëk tek çokollata e zezë dhe më pak tek çokollata e bardhë. “Flavanols” janë antioksidantë , përbërës që zëvendësojnë qelizat e vdekura. Studimi përfshiu rreth 1000 njerëz në 30 vite. Megjithatë  mjekët këmbëngulin që çokollatë duhet të konsumohet në bazë të një dietë të shëndetshme dhe pa e tepruar, sepse vetëm në këtë mënyrë do sjell përmirësim të kujtesës apo aktiviteteve të tjera të trurit, pa shkaktuar dëme në organizëm.
Qysh me fshi automatikisht historine tuaj ne Google?


				
			Qysh me fshij automatikisht historine tuaj ne Google? Doni ta fshini automatikisht historinë tuaj në Google? Google mbledh dhe mban mend informacione në lidhje me veprimtarinë tuaj. Përfshirë uebin tuaj, kërkimin dhe historinë e vendndodhjes.

Ajo tani fshin automatikisht historinë për përdoruesit e rinj pas 18 muajsh. Por do ta ruaj përgjithmonë historinë tuaj në Google nëse e keni aktivizuar më parë këtë funksion me opsionet e paracaktuara.
Si arrihet kjo?
 Që ajo të fshihet automatikisht duhet së pari do t’ju duhet të futeni tek Cilësimet e Aktivitetit tuaj dhe të ndryshoni këtë opsion. Gjithashtu mund ti tregoni Google që të fshijë aktivitetin pas tre muajsh. Ose të ndalojë mbledhjen e aktivitetit tuaj tërësisht.

Për të gjetur këto mundësi, drejtohuni tek faqja e Kontrollit të Aktivitetit. Futuni në llogarinë tuaj në Google nëse nuk jeni të regjistruar tashmë. Klikoni në opsionin Auto-fshirje nën Aktivitetin e Uebit dhe Aplikacionit.
Zgjidhni kur doni të fshini të dhënat — pas 18 muajsh ose 3 muajsh. Klikoni Next dhe konfirmoni për të vazhduar.

Duhet të jeni të vetëdijshëm se: Google përdor këtë histori për të personalizuar përvojën tuaj, përfshirë rezultatet dhe rekomandimet e kërkimit tuaj në internet. Fshirja e tij do ta bëjë përvojën tuaj të Google më pak të personalizuar.
Shkoni poshtë në faqe dhe përsëriteni këtë proces për llojet e tjera të të dhënave që mund të dëshironi të fshini automatikisht. Përfshirë Historikun e Vendndodhjes dhe Historinë e YouTube.

Mund të çaktivizoni gjithahstu mbledhjen e historisë së aktivitetit (pauzë). Duke klikuar rrëshqitësin në të djathtë të një lloji të të dhënave. Nëse është blu, është e aktivizuar. Nëse është gri, është i pa-aktivizuar.
Nëse opsioni Fshirja automatike për një lloj të të dhënave të historisë është bërë gri. Kjo është për shkak se keni ndaluar mbledhjen e atyre të dhënave.

Mund të drejtoheni edhe tek faqja Aktiviteti im dhe të përdorni opsionin Fshi aktivitetin.  Në shiritin e majtë për të fshirë lloje të ndryshme të të dhënave të ruajtura në llogarinë tënde. Kështu e siguroni historinë tuaj në Google.
Dhjetë kuriozitete interesante nga e gjithë bota


				
			Sot do t’ju sjellim disa kuriozitete interesante. Në rubriken tonë të Kurioziteteve do t’ju sjellim cdo javë nga 10 kuriozitete interesante nga e gjithë bota. Fakte dhe informacione të lezetshme per te gjithë ata që kanë qef të lexojnë të tilla gjëra.
1. Nëse do të hiqnit të gjithë hapësirën e zbrazët nga atomet që përbëjnë çdo njeri në tokë, e gjithë popullsia në tokë mund të futet në një mollë.
2. Njeriu i fundit që eci në hënë, Gene Cernan, i premtoi vajzës së tij se do të shkruante inicialet e saj në hënë. Ai e bëri këtë dhe inicialet e saj, “TDC”, ndoshta do të jenë në hënë për dhjetëra mijëra vite.
3. Në vitet 1960, CIA u përpoq të spiunonte ambasadat e Kremlinit dhe Rusisë duke i kthyer macet në pajisje përgjimi. Programi, i quajtur Acoustic Kitty, përfshinte mbjelljen kirurgjikale të baterive, mikrofonave dhe antenave brenda maceve.
4. Tri familjet më të pasura në botë kanë më shumë pasuri sesa pasuria e kombinuar e dyzet e tetë kombeve më të varfra.
A e dini edhe se..
5. Trafiku më i gjatë i të gjitha kohërave, ndodhi në Kinë dhe zgjati për më shumë se 10 ditë, me makina që lëviznin vetëm 0.6 milje në ditë.
6. Ka mbi 200 kufoma në malin Everest dhe ato përdoren si pika udhërrëfimi rruge për alpinistët.
7. Nëse e përshtasi me Inflacionin, John D. Rockefeller është njeriu më i pasur në historinë e gjithë botës me një vlerë neto 10 herë më shumë se Bill Gates dhe disa herë më tepër se Jeff Bezos.
8. Të gjitha orët në filmin “Pulp Fiction” janë bllokuar në orën 4:20. 4:20 është simbol kulturor që nënkupton përdorimin dhe tymosjen e mariuanës.
9. Dr. Seuss shkroi “Green egg and Ham” për të fituar një bast kundër botuesit të tij, i cili mendoi se ai nuk mund të plotësonte një libër me vetëm 50 fjalë.
10. Rusia nuk e ka konsideruar birrën si pije alkolike deri në vitin 2011. Më parë ka qënë e klasifikuar si një pije e butë.
Qysh me mbjellë qepë?


				
			Ju mund të mbjellni qepë në kushte shtëpiake pa qenë nevoja të keni një kopësht shumë të madh, të investoni në të holla si dhe të keni shumë hapësirë.
Në fakt, ju mund ti rrisni edhe në një apartament të vogël, me shumë pak investim në të holla, madje edhe në dimër!
E tëra që duhet të bëni është ti mbjellni në një shishe plastike, ti vendosni pranë ndonjë dritare ku nuk pengojnë dhe prisni me padurim rezultatet e para!
Ja si të veproni:

Bleni sythet e qepeve, pak tokë apo dhe, një shishe plastike prej 2 deri në 5 litra.
Lajeni mirë shishen, prejeni atë nga anesh në shumë vrima, varsisht sa kokrra vezë keni, në mënyrë që të mund të dalin gjethet e qepeve jashtë shishes plastike.
Mbusheni shishen ngadalë me dhe në të njejtën kohë vendosni kokrrat e qepëve.

Shënim:
Rezultati më i mirë do të arrihet nëse shishen plastike të mbjellur me qepë e vendosni diku në një vend me diell për të paktën 6 orë në ditë.
Qysh me ditë sa kohë i duhet trupit të shërohet pas lindjes?


				
			Besimi i vjetër se trupit të gruas i mjafton vetëm gjashtë javë nga lindja të kthehet në gjendje normale është fantazi, zbulon hulumtimi i fundit Shtatzënia është, në kuptimin fizik, ndryshimi i madh për trupin e nënës. Organet e saj lëvizin, krijohen rreth një litër e gjysmë më shumë gjak, si dhe përjeton ndryshime të mëdha hormonale.
Grave me shekuj ju është thënë se trupi i gruas kthehet në gjendje normale gjashtë javë pas lindjes, gjegjësisht aq sa zgjatë lehonia. Por hulumtimi i ri britanik ka zbuluar se gjashtë javë për shërim janë fantazi dhe se trupit të gruas i duhet një vit të shërohet pas lindjes. Për këtë nuk bëhet fjalë vetëm për shërim fizik, por edhe mental.
Shumë nëna me presionin e madh që sa më shpejtë të kthehen në formë, bëjnë sikur para shtatzënisë apo që sa më shpejtë të fillojnë me punë. Kryesuesja e hulumtimeve dr. Julie Wray nga univerziteti Salford konsideron që gratë duhet të qëndrojnë në maternitet më gjatë që të pushojnë pak, shkruan Parent Herald.
Qysh me përgatit marmelatë nga boronicat dhe farat chia?


				
			Marmelatë nga boronicat dhe farat chia, kur ta provoni këtë ëmbëlsirë, nuk do të dëshironi kurrë të blini tjetër. Përbërja e së cilës është e pasur me sheqerna dhe me shurupe me fruktozë të lartë. Për përgatitjen e kësaj lyerjeje të thjeshtë dhe të shijshme ju nevojiten fara chia, të cilat janë zëvendësim i shkëlqyer për pektine dhe pemët tuaja të preferuara, sipas dëshirës. Pekmezi është i ëmbëlsuar me mjaltë (në vend të mjaltit mund të përdorni edhe ëmbëltues të tjerë bimorë, sipas dëshirës shurup panje, stevie) i bërë për vetëm 30 minuta. Bashkë me gjithë këto përmban shumë nutrienë, yndyra të shëndetshme, fibra dhe albumina. Kjo lyerje mund të shërbejë bashkë me ëmbëlsirat tuaja të preferuara dhe t’i përdorni në përgatitjen e ëmbëlsirave.

Përbërësit për Marmelatë:

500 g boronica shtëpiake,
lëng i 1 limoni,
kore e gërryer e limonit të paspërkatur,
5 lugë mjaltë,
3 lugë fara chia.

Përgatitja:
Qysh me e përgatit këtë lyerje? Ndiqni udhëzimet e mëposhtme: Në tenxhere për zierje shtoni boronicat, lëngun e limonit lëvoren e gërryer dhe mjaltin. Të gjitha përzieni mirë. Me shtypëse për pure grimconi boronicat deri sa të bëhen tretje e dëshiruar. Zieni në zjarr mesatar rreth 25 – 30 minuta, duke i përzier vazhdimisht derisa tretja të dendësohet. Hiqeni nga zjarri dhe lëreni të ftohet. Kur tretja të ftohet qiteni në enë të sterilizuar qelqi dhe shtoni farat chia. Përzieni dhe mbani në frigorifer rreth 14 ditë.